Atakasas
Atakasas (isp. Atacazo, keč. Atakasu) – ugnikalnis Anduose, Ekvadore, Pičinčos provincijoje, 25 km į pietvakarius nuo Kito. Aukštis – 4463 m. Sudarytas iš didelių andezitinių pleistoceno kūgių bei holoceno laikotarpio kalderos (skersmuo 6 km). Holoceno metu įvyko keli Plinijaus tipo išsiveržimai, dėl kurių išaugo lavos kūgiai. Paskutinis išsiveržimas datuotas prieš 2300 metų, vykęs iš Ninahuilka Čiko kūgio.